Valosoihdussa Stalinin ohjeiden
Hevot hetkeksi heitin ja tanhuat, maat,
 Jätin karjamme kalkkavakellon,
 Jätin viidat ja pientaret nurmekkaat
 Ja viljavan kolhoosipellon.

 Tulin, iskuri, joukkohon iskurien
 Työnriemusta viestejä tuomaan.
 Tulin katsomaan, kuinka on tehtaiden
 Työnsankarit oppineet luomaan.

 Minä peltoa kyntänyt, kylvänyt oon,
 Pian isken jo nurmen tukkaan.
 Joka miehelle, naiselle valjetkoon:
 Ei yhteistyö mene hukkaan!

 Ihan toista jo meillä, kuin ennen, on:
 Oma sarka on ryhmällä, vastuu.
 Heti noustessa armahan auringon,
 Minun ryhmäni työhön astuu.

 Te uskokaa, iskurit, – sentnerien
 Luku kasvaapi sarkaamme kohti.
 Töin, lauluin me voitamme, taistellen,
 Meitä Stalinin puolue johti!

 Ylen peltomme tähkiä nostattaa...
 Joka tähkä on keihään kärki,
 Joka lahtarileirit kauhuun saa,
 Vihamiehiltä mielteot särki.

 Tulin, iskuri, joukkohon iskurien,
 Työn riemusta viestejä tuomaan.
 Valosoihdussa Stalinin ohjeiden
 isänmaallemme voittoja luomaan.

1933